184 



Ved den østlige Ende af Søen løber der en Gletscherelv 

 ind. Bækken har skaaret sig ned i et tidligere Delta. Dette 

 maa altsaa være dannet under en højere Stand af Søen. Sar- 

 kardlek- og Alangordlek-Gletscherne har formodentlig 

 i sin Tid skudt sig frem, saaledes at de helt har stemmet 

 Ekaluit-Tasia op. Rudimenter af det tidligere Gletscher- 

 delta staar tilbage som Kamme og Rygge. Elvedalen er flad 

 og fuld af Rullesten. 



Øst for Søen oppe paa et Plateau hæver det før omtalte 

 O merslusat-Fjeld sig; det ligger tæt ude ved Indlandsisen, 

 og man har derfra en udmærket Udsigt i alle Retninger. Des- 

 værre sneede det, saaledes at Landskabet blev indhyllet i Sne ; 

 det blev derfor vanskeligt at erkende Grænsen mellem Land og 

 Indlandsis, altsaa at paavise, om Isen overhovedet havde trukket 

 sig tilbage. Paa nogle enkelte Steder kunde jeg dog paavise, 

 at der laa store nye Morænevolde ; det maa vel derfor være 

 berettiget at antage, at ogsaa Isen her er i Aftagen. Langs 

 Isranden laa der opstemt mange Smaasøer; i adskellige af disse 

 ender Isen med lodrette Vægge. 



Paa Isen laa der ret betydelige Moræner. 



Egnen indenfor Ekaluit-Tasia er øde og besøges yderst 

 sjældent af Grønlænderne og kun om Vinteren ved Hjælp af 

 Hundeslæde, naar de vil paa Rensdyrjagt. Man kører ind ad 

 Tasiussak til Kangerdlukasik og over Tangen ind paa 

 Ekaluit-Tasia. Derpaa følger man den før omtalte Glel- 

 scherelv mod Nord og kommer saa ind paa Ekaluit-Nuna- 

 tap-Tasia (ikke at forveksle med Kekertarssunguit Nuna- 

 tap-Tasia). Rensdyrene er dog meget sjældne. Ganske vist 

 har jeg flere Gange i Egnene syd for Isfjorden set Rensdyrspor, 

 men kun en eneste Gang i Sommeren 1902, set et ungt Dyr. 

 Forøvrigl er ogsaa andre Dyr sjældne herude, saaledes baade 

 Hare og Rype. 



Nordøst for Søen strækker der sig en temmelig høj Bjerg- 

 kæde, fra hvis højeste Top man har en udmærket Udsigt. Man 



